Ashana Weeraratna

Ashani Tanuja Weeraratna è e ji ɖò xwè 1970 alǒ 1971 nyí dobanúnǔtɔ́ kansɛ zɔn tɔn Sri Lanka-Amɛlika tɔn ɖé. Azɔ̌ tɔn d’alɔ bɔ nǔnywɛ xwitixwitizɔ́watɔ́ lɛ mɔ nukúnnú jɛ kansɛ́ɛzɔn wu. É wɛ nyí Mɛ̌si kplɔnyiji'alavɔ Bloomberg tɔn, e nɔ kplɔ́n nǔ mɛ dó kansɛ́ɛzɔn wu é, é kpo mɛsi E.V. McCollum kpo, bo lɛ́ nyí gǎn e xwe aza do Azɔ̌xwe e nɔ Kpénukún dó nǔ e ɖò gbɛ̀ ɔ mɛ lɛ é kpo nǔviɖogbɛ lɛ kpo wu e ɖò wemaxɔmɛ Johns Hopkins Bloomberg tɔn e nɔ kpé nukún dó lanmɛ na nɔ ganji mɛ lɛ tɔn wu é. Weeraratna nyí gbɛvi nu sɛwamaɖɔ gbɛ é nɔ w'azɔ ɖo kansɛzɔn ji e tɔn, bo nɔ ɖè wě xá gǎn e nɔ kpé nukún dó kansɛ́zɔn wu ɖò tò ɔ mɛ é, bo nɔ lɛ́ d’alɔ ɛ ɖò azɔ̌ e è nɔ wà ɖò tuto kansɛ́ɛzɔn tɔn to ɔ tɔn mɛ lɛ é mɛ.

Kplɔnyiyi tɔn kpo jɔnwunjɔja mɛ nunɔ tɔn kpo
È jì Weeraratna ɖò Sri Lanka bɔ é sù ɖò Lesotho. Sín hwenu e é ɖó xwè 15 é ɔ, é jló na huzu dobanúnǔtɔ́ ɖo kansɛ́zɔn linu. Ðò xwè 1988 tɔn mɛ ɔ, ɖó mɛɖeɖovo gan ɖuɖu hwenu wutu ɔ, Weeraratna gosin Tofɔligbé Afrika tɔn hwenu e é ɖó xwè 17 é, bo yì kplɔ́nnǔ dó nǔɖogbɛ lɛ ji ɖò wemaxɔmɛ St. Mary's College du Maryland. E yí kunnuɖewema (licence) ɖò 1991. Weeraratna yí kunnuɖewěma (Maitrise) ɖò tamɛ-núkplɔnmɛ linu ɖò kplɔnyiji'alavɔ George Washington ɖò 1997. É yí kunnuɖewema ɖaxo (dɔtora) ɖò kansɛ́zɔn e nɔ hɛn nǔ gblé dó mɛ wu é kpo mɛ ɖò wemaxɔmɛ ɖaxó Columbia tɔn e nɔ kplɔ́n nǔ dó nǔnywɛ xwitixwitizɔ́ lɛ ji é ɖò kplɔnyiji'alavɔ ɖaxó George Washington tɔn ɖo 1998.

 Azɔwiwa gbɛ tɔn 

 Dobanunu ɖo kansɛ linu 
Ðò xwè 2007 mɛ ɔ, Weeraratna w’azɔ̌ ɖò nugbejekpɔn ɖo mɛ lan mɛ tɛn to ɔ tɔn e nɔ kpe nukún dó mɛxonyinyi wu é. Weeraratna byɔ azɔxwe Wistar tɔn mɛ ɖò 2011. Jɛ nukɔn ɔ, é nyí mɛ̌si alɔdómɛtɔ́ ɖé, bo lɛ́ nyí gǎn nú tuto e nɔ kpé nukún dó nǔ e nɔ hɛn nǔ gblé dó mɛ wu lɛ é wu é tɔn. Ðò xwè 2014 ɔ, é yí alɔdomɛ'kwɛ R01 ɖò azɔ̌xwé Kansɛɛzɔn tɔn to ɔ tɔn si. Ðò 2015 ɔ, dobanúnǔ tɔn sɔ́ ayi ɖó nǔ e mɛxonyinyi nɔ wà ɖ'agbaza wu é kpo huzuhuzu e sɔgbe xá é kpo jí ɖò nǔ e nɔ hɛn nǔ gblé dó mɛ wu é mɛ. É nyí mɛ̌si ɖaxó Ira Brind tɔn ɖò 2016.

 Wema è é wlan lɛ 

 Dodo tɔn